ঢকা মহানগর উত্তর বিএনপির বির্তকিত কয়েকজন নেতা মিছিলটির নেতৃত্ব দেন। এতে ৫০-৬০ জনের মিছিলে প্রায় ১০-১১জনকে ছবিই তুলতে দেখা যায়। মাত্র ৫ মিনিট স্থায়ী এ মিছিলটি অনেকটা ছবি পোজের জন্য করার অভিযোগ বেশ জোরালো। ঢাকা মহানগর দক্ষিণ যেখানে ভালো উপস্থিতি নিয়ে মুল সড়কে মিছিল করে মোটামুটি সক্ষমতার পরিচয় দিয়েছে, মহানগর উত্তর সেখানে উত্তরার একটি গলিতে মিছিল করে হাস্যকর অবস্থার তৈরি করেছে। নগর সাধারণ সম্পাদক আহসান উল্লাহ হাসান, এজিএম সামছু ও দপ্তর সম্পাদক আব্দুর রাজ্জাককে দেখা গেছে। উত্তরার ৭ নং সেক্টরের বিডিআর মার্কেটের পিছনে যে রোডে তারা মিছিলটি করেছে সেটা মূলত গাড়ির ওয়াশ ও মেরামত রোড হিসেবে পরিচিত। সেই রোডে কিছু মেকানিক ও দোকানদার ছাড়া তেমন কোনও লোকজন নেই। উত্তরার ব্যস্ত অনেক রাস্তা থাকতে কেন এমন রোডে ৫০-৬০ জনের মিছিল করতে হলো, এমন প্রশ্নের উত্তর জানতে আহসান উল্লাহ হাসানের মোবাইলে একাধিকবার ফোন করলেও সেটি বন্ধ পাওয়া যায়। পরে মিছিলে উপস্থিত একাধিক নেতার সঙ্গে যোগাযোগ করেও কোনও উত্তর পাওয়া যায়নি। তবে এ বিষয়ে পদ বঞ্চিত উত্তরার প্রবীন একজন নেতা প্রতিদিনের সংবাদকে বলেন, দক্ষিণের মিছিলের কাছে উত্তরের মিছিলটি দেখলে নেতৃত্বের দেউলিয়াত্ব ছাড়া আর কিছুই প্রমাণ করে না।